સર્વિસ થઈ જાય અને નવું બળતણ ભરાઈ જાય પછી વાહન જેમ ‘ઘુઘરા’ની જેમ દોડવા માંડે, જેમ કારમા ઉનાળાની કાળઝાળ ગરમી પછી વરસાદ સમગ્ર સૃષ્ટિમાં નવું ચેતન પૂરે, સખત ભૂખ લાગી હોય અને ઘરે ગરમાગરમ વાનગીઓથી સજ્જ થાળી તૈયાર હોય ત્યારે જે ફીલિંગ આવે... એવું જ કંઈક માનવજીવનમાં ઉત્સવોનું સ્થાન છે. ઉત્સવો માણસની એકવિધ કંટાળાજનક બીબાઢાળ જિંદગીમાં ઉત્સાહનો ઑક્સિજન પૂરે છે, પરંતુ કેટલાક ઉત્સવો એવા હોય છે જેના સાક્ષી બનીએ તો આપણને જોઈને અરેરાટી છૂટી જાય અથવા તો મોંમાંથી ઍટલીસ્ટ હાયકારો તો નીકળી જ જાય. આવો જ એક ઉત્સવ છે થાઇલૅન્ડના ફુકેત ટાપુ પર ઊજવાતો ‘વેજિટેરિયન ફેસ્ટિવલ’.